Az internetes böngészők többsége nem támogatja a színkezelést. Vagyis a képek a színprofilok figyelembe vétele nélkül jelennek meg a böngészőben. Így például az sRGB képek a (széles színskálájú) monitor teljes színterének alkalmazásával jelennek meg. Ezért tűnnek túltelítettnek a képek. Ez a színkezelést nem támogató képmegjelenítő szoftverekre is érvényes. A valamennyi EIZO monitoron elérhető sRGB mód a képernyő színeit az sRGB színtérnek megfelelően állítja be. E beállításnak köszönhetően megfelelő módon jelennek meg az sRGB képek az EIZO monitoron megnyitott böngészőben, illetve képmegjelenítő alkalmazásban. Vagyis az EIZO monitor korrigálja a böngésző, illetve a képmegjelenítő szoftver által figyelembe nem vett feltételeket.